בס"ד

‏כ"ג אלול, תשפ"א

‏31.08.2021

**פרוטוקול ישיבת הנהלה מספר 8**

**מתאריך 30.8.2021**

**נוכחים (חברי הנהלה):**

אבישי מזרחי, הרצל מנחם, דוד אמיניאן, אליהו בן נעים, והנרי רוטנמר, עוזי בונדק וליאת בכור.

**משתתפים:**

יעל כהן, מנכ"לית המינהל.

אורלי סבג, מנהלת כספים ומשאבי אנוש.

**על סדר היום:**

1. הרמת כוסית לכבוד השנה החדשה בהשתתפות צוות המינהל.
2. אישור חלוקות מלגות לסטודנטים על ידי המינהל.
3. דיווח של ועדת כח אדם.
4. דיווח של ועדת קאנטרי.
5. עדכון על התקדמות במיזם להקמת פאב חברתי שיפעל מחדר הכושר הישן.
6. עדכונים של חברי הנהלה שונים על פעילותם בתחומי אחריותם.
7. דיון בבקשת הנרי לטיפול בעצים ברחוב הארבעה.

**מהלך הדיון:**

1. התקיים אירוע חגיגי באולם המינהל, בהשתתפות חברי הנהלה וחברי צוות. במהלכו נעשו פעולות לחיזוק ההיכרות ההדדית בין חברי ההנהלה ועובדי המינהל לצורך טיוב והידוק שיתופי הפעולה ביניהם.
2. רשות הצעירים בעיריית ירושלים מציעה למינהלים הקהילתיים אפשרות להשתמש בסטודנטים הזכאים למילגה עירונית בפעילויות הקהילתיות בשכונה. גובה המלגה 10,000 ₪, שניתנים בשתי פעימות במהלך השנה, תמורת 140 שעות פעילות חברתית קהילתית.

העיריה מקבלת את פניות הסטודנטים ובוחנת את זכאותם ואת העדפותיהם מבחינת סוג ומיקום ההתנדבות.

באחריות המינהל לבחור מבין הסטודנטים שאושרו על ידי העיריה ובחרו כמקום פעילות את פסגת זאב את המתאימים ביותר לפרויקטים המוצעים בשכונה. וכן להעביר לחשבון הבנק של המלגאים מחצית מגובה המלגה (המחצית השניה מועברת אליהם ישירות ממפעל הפייס).

המינהל מעוניין להפעיל השנה 15 מלגאים בפעילויות קהילתיות שונות.

מנח"י התחייבה להעמיד לרשות המינהל את הסכום הדרוש לצורך תשלום מחצי המלגה של כל אחד מהם.

**הוחלט:** ההנהלה מברכת על היוזמה להפעיל סטודנטים מלגאים בפעילויות קהילתיות בשכונה. היא מאשרת את נוהל חלוקת המלגות. אליהו בן נעים יצטרף לועדת המלגות המקומית הכוללת מלבדו את יעל כהן, מנהלת המינהל ואת דורין שמעי, מנהלת מחלקת קהילה.

1. יו"ר ועדת כח אדם דיווח להנהלה על כל השינויים בתחום כח האדם שהתרחשו לאחרונה. מצורף הדיווח.
2. יו"ר ועדת קאנטרי חזר להנהלה עם תשובות לשאלותיה בתחום ההפרדה המגדרית בבריכה.
3. הועדה המליצה שלא להכניס שינויים נוספים בלוח השעות הנפרדות של הבריכה, בשלב זה (תחילת אוגוסט), כיוון שעדיין לא ברור מה מידת ההשפעה של השינוי הקודם שנעשה במהלך חודש יולי על הלקוחות.

הועדה תקיים דיון נוסף בסוגיה זו אחרי החגים, לאחר קבלת נתונים על השימוש בשעות הנפרדות בקיץ ולקראת תקופת פעילות החורף.

1. הועדה בחנה את הרעיון של הכנסת מנוי מוזל למשתמשים בשעות הנפרדות בלבד והגיעה למסקנה שרעיון זה אינו בר יישום בקאנטרי בפסגת זאב. מסיבות טכניות של מבנה וחלוקת הכניסות, מסיבות של נורמות חברתיות וגם מסיבות מוסריות הנוגעות לקבוצות נוספות המשתמשות בקאנטרי ומסיבות שונות מנועות מלנצל אותו בכל שעות היום.

בשולי הדברים מציינת ועדת הקאנטרי שממוצע השימוש היומי של מנוי רגיל בקאנטרי אינו עולה על שעתיים, בדומה להיקף השעות הנפרדות.

**הוחלט:** ההנהלה מאמצת את המלצות ועדת הקאנטרי ומברכת על עשייתה.

1. ההנהלה קיבלה דיווח על מיזם של קבוצת צעירים מתושבי השכונה המבקשת להקים פאב חברתי. המיזם מלווה על ידי אגף קידום עסקים בעיריה ובימים אלה מקים ישות משפטית (אגודה שיתופית) שתנהל את הפאב.

המינהל מעוניין לסייע למיזם בכך שיעמיד לרשות האגודה השיתופית את חדר הכושר הישן לצורך הפעלה של הפאב. בכפוף להסכם רשות שימוש מפורט המגדיר את חלוקת התפקידים והאחריות בין המינהל לאגודה ואת התנאים לפעילות הפאב.

במקביל המינהל פועל מול העיריה לקבלת תב"ר שיאפשר שיפוץ והתאמה של החדר לדרישות רישוי עסק מתאים.

**הוחלט:** ההנהלה מברכת על היוזמה ונותנת אור ירוק להמשך קידומה. בתנאים הבאים:

1. בהסכם בין המינהל לפאב יודגש שהפאב לא יחלל שבתות וחגים בשום צורה.
2. הפאב ידאג לאישור כשרות מוכרת על ידי הרבנות הראשית לישראל.
3. יש לוודא שפעילות הפאב לא תטיל עול כלכלי על המינהל. (יש למצוא את הדרך לחלק את עלויות החשמל והמים בין המינהל לעמותה).
4. החדר ישאר בבעלות המינהל. לא יעשה שום מהלך שממנו ניתן יהיה להסיק כאילו החדר בבעלות האגודה המפעילה את הפאב.
5. עדכונים של חברי הנהלה שונים על פעילותם בתחומי אחריותם.

לא נמסרו עידכונים נוספים.

1. דיון בבקשת הנרי לטיפול בעצים ברחוב הארבעה.

הדיון בנושא לא התקיים.

רשמה: יעל כהן.

אישור פרוטוקול

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  
חבר/ת הנהלה אבישי מזרחי

יו"ר הנהלת המינהל הקהילתי

פסגת זאב

העתק: חברי הנהלה

אתר המינהל הקהילתי

**מלגות לסטודנטים - מנהל קהילתי פסגת זאב**

**נוהל חלוקת מלגות**

**אוגוסט 2021**

1. מתקבלת רשימת מועמדים למלגה שאושרו על ידי העיריה.
2. המועמדים נשלחים להתרשם מהפרויקטים השונים שלהם מיועדים המלגאים.
3. מנהלי הפרויקטים מעבירים לחברי ועדת המלגות את התרשמותם מהמועמדים השונים ומהתאמתם לפרויקט.
4. המועמדים מוזמנים לריאיון עם חברי ועדת המלגות.
5. חברי הועדה משבצים את המלגאים לפרויקטים השונים בהתאם להעדפותיהם, להעדפות מנהלי הפרויקטים ולמידת התאמתם.
6. נשלחת תשובה כתובה לכל מועמד שהשתתף בראיון.
7. המועמדים שנבחרו חותמים על הסכם עם המינהל בו הם מתחייבים לבצע את שעות ההתנדבות על הצד הטוב ביותר ולעמוד בכל הדרישות וההגדרות של המלגה.
8. מנהלי הפרויקטים מאשרים את דוחות השעות של המלגאים שאיתם הם עובדים.
9. הדוחות מרוכזים ומועברים לתשלום להנהלת החשבונות.

הרכב ועדת המלגות: יעל כהן, מנהלת המינהל, דורין שמעי, מנהלת מחלקת קהילה ואליהו בן נעים, נציג ההנהלה.

**עדכון ועדת כח אדם להנהלה**

אוגוסט 2021

|  |  |
| --- | --- |
| **מזרח גיל רך** | הג'ימבורי חזר לפעילות. מועסקות בו 3 עובדות שעתיות לסירוגין |
| **מעון** | לאחר קשיים רבים אויישו כל המשרות למטפלות המעון והשנה תפתח כסדרה. |
| **איש אחזקה מזרח** | נקלט אב בית במשרה מלאה לשלוחת המזרח. מנהלת השלוחה שבעת רצון מעבודתו. |
| **נוער** | נקלט מנהל יחידת הנוער כממלא מקום של המנהלת שיצאה לחופשת לידה. עושה עבודה נהדרת. יש שביעות רצון רבה מתפקודו. |
|  | עוד באגף הנוער נכנסה לעבודה מחליפה לרכזת שהפעילה את החלק החברתי בתוכנית מרחבים ויצאה לחופשת לידה. |
|  | למועדון הנוער נכנסה מדריכה בהיקף של 50% |
| **גיל שלישי** | אין שינוי במצבת העובדים. |
| **קהילה** | התקבלו מספר עובדים בהיקפים קטנים (30%) תחת פרויקט קהילה מרכז מלבד מרכז התוכנית שעומד על 100%. כל המשרות זמניות עד 31.12.2021 |
| **תרבות** | רכזת התרבות החרדית צפויה לצאת לחופשת לידה בחודש ספטמבר, נבחרה במקומה עובדת אחרת לתקופת החלד. |
| **אוכלוסיות מיוחדות** | קיימת תחלופה לא קטנה של עובדים באגף. יש פרסום קבוע לאיתור מתאמי שיקום. המשרות הינן שעתיות ומתאימות לעובדים סוציאלים/פסיכולוגים/מטפלים. |
| **צפון וחוגים** | נקלטה לעבודה מנהלת במקום המנהלת שעזבה. היא מנהלת את שלוחת הצפון והספורט ומרכזת את החוגים. |
|  | בימים אלו אנו נפרדים מרכזת חוגי המחול שסיימה עבודה במינהל אחרי 7 שנים, לא נקלט עובד אחר במקומה למעט החלק של ניהול הלהקות. חלק קטן זה תמלא מורת הלהקות. |
|  | את כל עבודות ריכוז המחול תעשה מנהלת החוגים, בסיוע שעות נוספת לאחת המזכירות. |
| **מזכירות** | נקלטה לעבודה מזכירה חדשה במקום מזכירה שעזבה בהיקף 50%. |
|  | לשמחתנו החלנו בהעסקה של עובד עם צרכים מיוחדים בהיקף שעתי קטן (כ - 15 שעות שבועיות). במסגרת עבודתו הוא מסייע לאגפי המינהל השונים. |
|  | ע"פ חוק אנו מחוייבים להעסיק אחוז מסויים של עובדים עם צרכים מיוחדים בארגון. |
| **קאנטרי** | נקלטה מזכירה חדשה וכן מאמנים בחדר הכושר. על בסיס שעתי בהתאם לצורך. |